**Verslo konsultantų tinklo veiklos organizavimo ir administravimo tvarkos aprašo projektui**

**gautų socialinių ekonominių partnerių pastabų derinimo lentelė**

|  |  |  |  |  |  |
| --- | --- | --- | --- | --- | --- |
| **Nr.** | **Pastabas/ pasiūlymus teikianti institucija/**  **asmuo** | **VKT aprašo punkto numeris** | **Pastabos ir (ar) pasiūlymai** | **EIM pozicija** | **Ekonomikos ir inovacijų ministerijos komentaras** |
|  | **UAB „Investicijų ir verslo garantijos“** | 17.13 | Dėl 17.13. papunkčio: „teikti ne ilgesnės trukmės negu 5 valandų konsultaciją vienam projektui“:  Konsultacijos teikiamos ne projektui;  Toks parašymas gali ir neapriboti konsultacijų trukmės, pvz., fiksuos dvi konsultacijas per dieną po 4 val.  Siūloma formuluotė:  „17.13. per vieną dieną teikti ne ilgesnę nei 5 valandų trukmės konsultaciją vienam projekto vykdytojui.” | Atsižvelgta | Patikslinta Aprašo 17.13 papunkčio formuluotė į: *teikti ne ilgesnės trukmės negu 5 valandų konsultaciją per dieną vienam konsultacijų gavėjui*. |
|  | **VšĮ „Versli Lietuva“** | 17.13 | „17.13. teikti ne ilgesnės trukmės negu 5 valandų konsultaciją vienam projektui“:   1. Ką reiškia vienam projektui? Kas yra projektas apraše niekur neapibrėžiama ir tokia sąvoka apskritai nenaudojama, jeigu čia turima omenyje konsultacijų gavėjas, tai reikia vietoj žodžio „projektui“ rašyti „konsultacijų gavėjas“.   Iš papunkčio neaišku per kiek laiko galima teikti konsultacijas, per dieną, per savaitę? Reiktų papildyti, kad „teikti ne ilgesnės trukmės negu 5 valandų konsultaciją per dieną vienam konsultacijų gavėjui“.   1. Taip pat šis papunktis ir jo formuluotė apriboja ne konsultantą, o konsultacijos gavėją, t. y. jis konsultuotis gali tik 5 val., bet skirtingus konsultacijų gavėjus vienas konsultantas gali konsultuoti kad ir 15 val. per dieną, todėl būtinai turi atsirasti konsultacijų trukmės apribojimas patiems konsultantams, kitaip šis aprašo keitimas netenka prasmės. Reikia įtraukti tokį punktą:   „*Verslo konsultanto (kai verslo konsultantas yra fizinis asmuo) ir Verslo konsultanto darbuotojo (kai verslo konsultantas yra juridinis asmuo) bendra teikiamų konsultacijų trukmė negali būti ilgesnė nei 8 val. per dieną*“. | Atsižvelgta | 1. Patikslinta Aprašo 17.13 papunkčio formuluotė į: *teikti ne ilgesnės trukmės negu 5 valandų konsultaciją per dieną vienam konsultacijų gavėjui*. 2. Įtrauktas naujas 171 punktas: “*Verslo konsultanto (kai verslo konsultantas yra fizinis asmuo) ir Verslo konsultanto darbuotojo (kai verslo konsultantas yra juridinis asmuo) teikiamų konsultacijų trukmė negali būti ilgesnė nei 8 val. per dieną.*” |
| 28 | Turime dar vieną pastebėjimą dėl 28 p.: „28. Aprašo 27 punkte nurodyti įsakymai yra skelbiami interneto svetainėje [vkt.verslilietuva.lt](http://vkt.verslilietuva.lt).  Toks viešinimas pažeidžia Bendrojo duomenų apsaugos reglamento nuostatas ir laikinai išbrauktųjų sąrašo neviešiname, todėl prašome šį punktą apskritai išbraukti iš Aprašo. | Atsižvelgta | Panaikintas Aprašo 28 p. |
|  | **UAB "Investment & Financial Consultations"** | 17.13 | Pastaba būtų dėl 17.13. punkto "teikti ne ilgesnės trukmės negu 5 valandų konsultaciją vienam projektui".  Yra neaišku, kas yra projektas. Kaip apibrėžti projektą, kai teikiamos konsultacijos pvz. mokesčių klausimais ar teisiniais klausimais, ar personalo valdymo klausimais ir pan.  Kodėl būtent 5 valandos? Kodėl tarkim ne 20 ar 30 val. Nepamirškim, kad kompensaciją gauna jauni ir pradedantys verslininkai, kuriems žinių ir taip trūksta, tad apriboti poreikį gauti tik 5 val. numatomam projektui, kuris gali įtakoti jo viso verslo sėkmę ir plėtrą, yra netikslinga.  Manytume, ka jaunas verslininkas turėtų ir galėtų pats nuspręsti kokios trukmės ir kokių konsultacijų jam reikia verslo pradžioje.  Atsižvelgiant į aukščiau išdėstytus argumentus, siūlytume 17.13. punkto "teikti ne ilgesnės trukmės negu 5 valandų konsultaciją vienam projektui" - visai atsisakyti. | Atsižvelgta dalinai. | Patikslinta Aprašo 17.13 papunkčio formuluotė į: *teikti ne ilgesnės trukmės negu 5 valandų konsultaciją per dieną vienam konsultacijų gavėjui*.  Pažymime, kad 5 valandų per dieną konsultacijų trukmės apribojimas vienam konsultacijų gavėjui nustatytas, siekiant užtikrinti aukštos kokybės konsultacijų verslo pradžios ir plėtros, eksporto ir ekoinovacijų klausimais teikimą bei išvengti piktnaudžiavimo, kai konsultacijos teikiamos nepagrįstai ilgą laiką. |